CELEX: 32006D0545
Language: hr
Date: 2006-07-18 00:00:00
Title: 2006/545/EZ: Odluka Vijeća od 18. srpnja 2006. o jednakovrijednosti službenog ispitivanja sorata koje se provodi u Hrvatskoj  Tekst značajan za EGP

03/Sv. 58
            
            
               HR
            
            
               Službeni list Europske unije
            
            
               205
            
         32006D0545
   
               L 215/28
            
            
               SLUŽBENI LIST EUROPSKE UNIJE
            
         ODLUKA VIJEĆA
   od 18. srpnja 2006.
   o jednakovrijednosti službenog ispitivanja sorata koje se provodi u Hrvatskoj
   (Tekst značajan za EGP)
   (2006/545/EZ)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 2002/53/EZ od 13. lipnja 2002. o zajedničkom katalogu sorata poljoprivrednih biljnih vrsta (1), a posebno njezin članak 22. stavak 1. točku (a),
   uzimajući u obzir prijedlog Komisije,
   budući da:
   
               (1)
            
            
               Direktivom 2002/53/EZ omogućuje se Vijeću da utvrdi pružaju li službena ispitivanja sorata koja se provode u trećoj zemlji ista jamstva kao i ispitivanja koja se provode u državama članicama.
            
         
               (2)
            
            
               Pravilima o službenom ispitivanju sorata koje se provodi u Hrvatskoj za pšenicu, ječam i kukuruz predviđeno je da se priznavanje sorata s obzirom na njihovu prepoznatljivost, postojanost i ujednačenost temelji se na rezultatima službenih ispitivanja, posebno ispitivanja na pokusnim poljima koja obuhvaćaju dovoljan broj karakteristika za opis sorte.
            
         
               (3)
            
            
               Pregledom tih pravila i načina na koji se primjenjuju u Hrvatskoj za tri navedene vrste pokazalo se da ispitivanja pružaju ista jamstva kao i ispitivanja koja provode države članice, pod uvjetom da su zadovoljeni dodatni uvjeti.
            
         
               (4)
            
            
               Ova Odluka ne sprečava Zajednicu da opozove utvrđenu jednakovrijednost ako nije ili ako ne budu zadovoljeni uvjeti na kojima se ona temelji.
            
         
               (5)
            
            
               Budući da bi mogle biti potrebne česte izmjene tehničkih odredaba u Prilozima, oni se trebaju mijenjati u skladu s postupkom iz članka 4. Odluke Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (2),
            
         DONIJELO JE OVU ODLUKU:
   Članak 1.
   Smatra se da službena ispitivanja, koja u Hrvatskoj s obzirom na prepoznatljivost, postojanost i ujednačenost sorata vrsta navedenih u Prilogu I. provodi tijelo navedeno u Prilogu I., pružaju ista jamstva kao i ispitivanja koja provode države članice, ako udovoljavaju uvjetima navedenim u Prilogu II.
   Članak 2.
   Izmjene Prilogā donose se u skladu s postupkom iz članka 3. stavka 2.
   Članak 3.
   1.   Komisiji pomaže Stalni odbor za sjeme i reprodukcijski materijal u poljoprivredi, hortikulturi i šumarstvu, dalje u tekstu „Odbor”, uspostavljan člankom 1. Odluke Vijeća 66/399/EEZ (3).
   2.   Kod upućivanja na ovaj stavak, primjenjuju se članci 4. i 7. Odluke Vijeća 1999/468/EZ.
   3.   Rok iz članka 4. stavka 3. Odluke 1999/468/EZ je mjesec dana.
   4.   Odbor donosi svoj poslovnik.
   Članak 4.
   Ova je Odluka upućena državama članicama.
   
      Sastavljeno u Bruxellesu 18. srpnja 2006.
      
         
            Za Vijeće
         
         
            Predsjednik
         
         J. KORKEAOJA
      
   
   
      (1)  SL L 193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.).
   
      (2)  SL L 184, 17.7.1999., str. 23. Odluka kako je izmijenjena Odlukom 2006/512/EZ (SL L 200, 22.7.2006., str. 11.).
   
      (3)  SL 125, 11.7.1966., str. 2289/66.
   
      PRILOG I.
      
                  Tijelo
               
               
                  Vrsta
               
            
                  Zavod za sjemenarstvo i rasadničarstvo, Osijek
               
               
                  
                     Hordeum vulgare L.
                  
                     Triticum aestivum L.
                  
                     Zea Mays L.
               
            
   
      PRILOG II.
      
         UVJETI
      
      
                  1.
               
               
                  Priznavanje sorata s obzirom na ocjenu prepoznatljivosti, postojanosti i ujednačenosti temelji se na rezultatima službenih ispitivanja.
               
            
                  2.
               
               
                  Radi utvrđivanja prepoznatljivosti, ispitivanja na pokusnim poljima obuhvaćaju najmanje ove dostupne usporedive sorte:
                  
                              —
                           
                           
                              koje su navedene u Zajedničkom katalogu sorata poljoprivrednih biljnih vrsta, ili
                           
                        
                              —
                           
                           
                              koje su, iako nisu navedene u gore navedenom katalogu, priznate ili je za njih dostavljen zahtjev za priznavanje u državi članici Zajednice, bilo za certificiranje i stavljanje na tržište ili za certificiranje za druge države.
                           
                        
            
                  3.
               
               
                  Minimalne karakteristike koje se moraju uzeti u obzir i minimalni uvjeti koji moraju biti zadovoljeni kod ispitivanju određenih sorata vrsta poljoprivrednog bilja navedeni su u Direktivi Komisije 2003/90/EZ (1).
               
            
         (1)  SL L 254, 8.10.2003., str. 7. Direktiva kako je izmijenjena Direktivom Komisije 2005/91/EZ (SL L 331, 17.12.2005., str. 24.).